CELEX: 32013R0278
Language: fi
Date: 2013-03-19 00:00:00
Title: Komission täytäntöönpanoasetus (EU) N:o 278/2013, annettu 19 päivänä maaliskuuta 2013 , tiettyjen tavaroiden luokittelusta yhdistettyyn nimikkeistöön

23.3.2013   
            
            
               FI
            
            
               Euroopan unionin virallinen lehti
            
            
               L 84/13
            
         KOMISSION TÄYTÄNTÖÖNPANOASETUS (EU) N:o 278/2013,
   annettu 19 päivänä maaliskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Rasia, joka on kooltaan noin 33 × 10 × 10 cm ja joka on valmistettu metallilevystä, jonka paksuus on noin 0,2 mm.
                  Rasian ulkopinnassa on logo ja nimi.
                  Rasian sisällä on helposti irrotettava muovisisuste, joka on muotoiltu erityisesti pulloa varten.
                  Rasia on suunniteltu viinipullon pakkaukseksi.
                  Rasia esitetään tullille ilman pulloa.
               
               
                  7326 90 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7326, 7326 90 ja 7326 90 98 nimiketekstien mukaisesti.
                  Ominaisuuksiensa perusteella tuote on metallinen lahjarasia, jossa on irrotettava sisuste. Nimikkeeseen 4202 kuuluu erilaisia pitkäaikaiseen käyttöön soveltuvia tuotteita (kuten kiikarikotelot, soittimien kotelot, asekotelot ja niiden kaltaiset säilytysesineet), jotka ovat tiettyä tavaraa varten erityisesti muotoiltuja tai sovitettuja säilytysesineitä joko lisävarusteineen tai ilman niitä. Tuote ei ole samankaltainen kuin nimikkeen 4202 rasiat ja säilytysesineet (ks. myös harmonoidun järjestelmän selitykset, nimike 4202). Näin ollen luokittelu nimikkeeseen 4202 rasiaksi ja niiden kaltaiseksi säilytysesineeksi ei tule kyseeseen.
                  Luokittelu nimikkeeseen 7310 laatikoksi, rasiaksi ja niiden kaltaiseksi säilytyspäällykseksi ei myöskään tule kyseeseen, sillä tuote ei ole suurempi säilytyspäällys, jollaisia käytetään tavaroiden kuljetukseen ja pakkaamiseen, eikä pienempi säilytyspäällys, joita käytetään pääasiassa voin, oluen, keksien jne. myyntipakkauksina. Nimikkeeseen 7310 kuuluvat tavaroiden kuljetus- ja myyntipäällykset, kun taas kyseessä oleva tavara on lahjarasia, jossa pulloa pidetään ja jolla se saadaan näyttävämmäksi, mutta neste on varsinaisesti pullossa (ks. myös harmonoidun järjestelmän selitykset, nimike 7310).
                  Luokittelu nimikkeeseen 7323 pöytä-, keittiö- ja muuksi talousesineeksi ei myöskään tule kyseeseen, koska tuote ei ole keittiössä tai pöydällä tai muuten talousesineenä käytettävä tavara vaan metallinen lahjarasia, jolla on rajoitettu käyttötarkoitus (ks. myös harmonoidun järjestelmän selitykset, nimike 7323).
                  Sen vuoksi tavara on luokiteltava CN-koodiin 7326 90 98 muuksi rauta- tai terästavaraksi.